[{"text_idx": "#000001", "text": "A\u0308kki ei tuleks u\u0308ldse va\u0308lja teha Vene tuntud lavastaja, Moskva Malaja Bronnaja teatri juhi Konstantin Bogomolovi pamfletist, kus ta po\u0308o\u0308rdub agressorriigist emigreerunute, oma hiljutiste kolleegide, isegi so\u0303prade kui elavate surnute poole. Ei tulekski, kui see u\u0308sna ja\u0308lk kirjutis ei tuletaks meelde meie no\u0303ukogude la\u0308himinevikku."}, {"text_idx": "#000002", "text": "Konstantin Bogomolov vo\u0303rdleb Vene meedias emigratsiooni surmaga, unustades a\u0308ra reaalsed surnud Venes ja Ukrainas. Unustades igao\u0308ised raketiru\u0308nnakud Ukrainale. Ta ei ra\u0308a\u0308gi so\u0303jakoledustest, millele vastu astudes vene kultuuritegelased po\u0303genesid."}, {"text_idx": "#000003", "text": "Bogomolov ra\u0308a\u0308gib u\u0308sna paatoslikult kodumaast, mis maha ja\u0308eti, ja ei ra\u0308a\u0308gi sellest, mida so\u0303ja vastu olemine Venemaal kaasa toob."}, {"text_idx": "#000004", "text": "Mis sunnib andekat lavastajat avalikult demonstreerima oma lojaalsust Putinile ja rez\u030ciimile, mis peab so\u0303da, mida muu maailm u\u0308ha enam hakkab nimetama genotsiidiks? U\u0308ks po\u0303hjus vo\u0303ib olla, et teda sunniti. O\u0308eldi, et kui sa ei kirjuta, siis vo\u0303tame sult teatri a\u0308ra. Ja mitte ainult ei vo\u0303ta a\u0308ra, vaid paneme kinni. Ja ka sinu kolleegid kannatavad."}, {"text_idx": "#000005", "text": "Teine vo\u0303imalus on, et talle lubati, kui kirjutab, mingeid hu\u0308vesid \u2013 suuremat teatrit, rohkem raha..."}, {"text_idx": "#000006", "text": "Konstatin Bogomolov ei ole loll. Ta selles kurikuulsas loos kordagi ei u\u0308tle, et on so\u0303ja poolt. Kui ta seda teeks, siis kaotaks ta ilmselt needki so\u0303brad ja poolehoidjad, kes talle on ja\u0308a\u0308nud. Bogomolov ei u\u0308tle ka seda, et ta on so\u0303ja vastu, et talle on vastik see, mis praegu Venemaal toimub. Ei u\u0308tle, sest siis ta kaotaks taas ko\u0303ik. U\u0308sna va\u0308ljapa\u0308a\u0308smatu olukord."}, {"text_idx": "#000007", "text": "Ja kirjutabki lavastaja siis nii, et kui olukord muutub ja praegused emigrandid, need Bogomolovi so\u0303nade ja\u0308rgi elavad surnud, taas Venemaal selle koha sisse vo\u0303tavad, mis neile kuulub, saaks neile o\u0308elda: no vabandage, ma olin sunnitud laveerima, mis mul u\u0308le ja\u0308i."}, {"text_idx": "#000008", "text": "Ja muidugi ei saa va\u0308listada ka seda varianti, et sellise teksti kirjutaja on lihtsalt alatu karjerist, kes tahab diktaatori ja vo\u0303imu ees kannuseid teenida. Ma ei va\u0308lista ka seda, et mees on kade endiste so\u0303prade praegusele vabadusele."}, {"text_idx": "#000009", "text": "Kokkuvo\u0303ttes iseloomustab see kirjutis Venemaale omast absurdset hirmuo\u0303hkkonda. Imestama paneb, et truualamlikkusega ei paista silma u\u0308ksnes keskpa\u0308rased, vaid seda teevad ka u\u0308liandekaks peetud inimesed."}, {"text_idx": "#000010", "text": "Mina a ei ole emigrant olnud. Vist sellepa\u0308rast ha\u0308iris mind ses loos enim, kuidas Bogomolov ra\u0308a\u0308gib na\u0308itlejatest, u\u0308tleb, et nende emigratsioonis antud siiraid intevjuusid ei maksa to\u0303siselt vo\u0303tta."}, {"text_idx": "#000011", "text": "\u201eNa\u0308itlejad ei peaks intervjuusid andma. Nad ra\u0308a\u0308givad ko\u0303lblusest, heast ja kurjast, aususest, aga aastaku\u0308mnete pikkune ma\u0308ng ja u\u0308lema\u0308ngimine on muutnud nende na\u0308o ja keha pettuse instrumendiks,\u201d kirjutab lavastaja."}, {"text_idx": "#000012", "text": "Kui nii mo\u0303tleb ja kirjutab pa\u0308riselt rez\u030cisso\u0308o\u0308r, lavastaja, kes ju ilma na\u0308itlejateta on lihtsalt mitte miski \u2013 ta ei saa lavastada, ei saa teha teatrit \u2013, siis on ta kaotanud oma professionaalsuse. U\u0308kski normaalne na\u0308itleja ei usaldaks teda enam."}, {"text_idx": "#000013", "text": "Mu oma ma\u0308lu ei ulatu sinna aega, kui no\u0303ukogude Eesti ajakirjanduses avaldati so\u0303imu nende eestlaste kohta, kes po\u0303genesid no\u0303ukogude vo\u0303imu eest, kui venelased meid okupeerisid. Ku\u0308ll on meeles, kuidas hurjutati ENSVst pagenud Neeme Ja\u0308rvit. Kuidas ei ma\u0308ngitud Arvo Pa\u0308rti ja Raivo Tammikut. Neist pu\u0308u\u0308ti ja\u0308tta mulje kui kodumaa reeturitest."}, {"text_idx": "#000014", "text": "Ja mis puutub emigratsiooni kui surma, siis esimesena meenub ehk kirjanik Karl Ristikivi, kes ennast just emigratsioonis suureks kirjanikuks kirjutas."}, {"text_idx": "#000019", "text": "Alevid \u2013 maa ja linna vahel\nEuroopa kajab Narva Vabaduse festivalist, kuid korraldajal on na\u0308pud po\u0303hjas\nFragmentaarium vabadusest \u2013 mis maa(ilm) see on?\nKa\u0308okingad tema majesteet Ita Everile"}, {"text_idx": "#000022", "text": "Tere sobrama Teatritaskus! Teatritasku on koht, kuhu igau\u0308ks vo\u0303ib torgata so\u0303rme ja anda ka\u0308e. Teatritasku on koht, kus elu saab kokku teatriga. Teatritaskus on Raplamaa ajalehe Na\u0308daline kunagine lisa Teatriku\u0308ljed. Teatriku\u0308ljed on ilmunud 2006. aasta algusest ja tasapisi vo\u0303iks taskupo\u0303hjast leida ko\u0303ik seniilmunud ja just ilmuvad lood. Monoloogid, dialoogid, intervjuud... ko\u0303ik eesma\u0308rgil, et taskupo\u0303hja tekiks teatripilt. Ehk saab siit isegi vastuse, miks teater on, mis teater on? Tasku ta\u0308ieneb ajas. Ja kui sa juba siin ka\u0308id, siis kirjuta ka midagi! Eesriie avaneb."}, {"text_idx": "#000023", "text": "Teatritasku on koht, kuhu igau\u0308ks vo\u0303ib torgata so\u0303rme ja anda ka\u0308e. Teatritasku on koht, kus elu saab kokku teatriga. Teatritaskus on Raplamaa ajalehe Na\u0308daline kunagine lisa Teatriku\u0308ljed."}, {"text_idx": "#000024", "text": "Teatriku\u0308ljed on ilmunud 2006. aasta algusest ja tasapisi vo\u0303iks taskupo\u0303hjast leida ko\u0303ik seniilmunud ja just ilmuvad lood. Monoloogid, dialoogid, intervjuud... ko\u0303ik eesma\u0308rgil, et taskupo\u0303hja tekiks teatripilt. Ehk saab siit isegi vastuse, miks teater on, mis teater on? Tasku ta\u0308ieneb ajas. Ja kui sa juba siin ka\u0308id, siis kirjuta ka midagi!"}]